Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: a 9/1999. (III. 19.) GM rendelethez
Paragraph Index: 119

2. Áralkalmazási feltételek aa) Kisfeszültségen a fogyasztónál a fogyasztó által igényelt névleges áramerősség behatárolása kismegszakítóval, késes olvadóbiztosító betéttel vagy állítható túláramvédelemmel történik. ab) Kisfeszültségen az elszámolás alapját képező áramértéket — kismegszakító és késes olvadóbiztosító betét alkalmazása esetén a névleges áramerősségek fázisonkénti összegzésével, — beállítható túláramvédelemmel ellátott megszakító alkalmazása esetén a fogyasztó által meghatározott és a szolgáltató részéről elfogadott (de 1 óránál nagyobb) kioldó áram fázisonként beállított érték összegével kell figyelembe venni. ac) A kismegszakítók névleges áramának ajánlott értékei az érvényes szabvány3 szerint az alábbiak: 6 A, 8 A, 10 A, 13 A, 16 A, 20 A, 25 A, 32 A, 40 A, 50 A, 63 A, 80 A, 100 A, 125 A. A késes olvadóbiztosító betét névleges áramának ajánlott értékei az alábbiak: 30 A, 32 A, 35 A, 40 A, 50 A, 63 A, 80 A, 100 A, 125 A, 160 A, 200 A, 250 A, 315 A, 400 A, 500 A, 630 A, 800 A, 1000 A. ad) Ha a fogyasztási hely üzemszerű ellátására több, önálló túláramvédelemmel ellátott vezeték, illetve transzformátor — ide nem értve az egyidejűleg nem üzemeltethető tartalék transzformátort — szolgál, akkor az egyes túláramvédelmek névleges vagy fázisonként beállított áramerősség értékeinek összege alapján kell az alapdíj mértékét megállapítani. ae) Közép- és nagyfeszültségen — az af) pontban leírtakon kívüli esetekben — az alapdíjat a fogyasztó által kért és szerződésben rögzített látszólagos teljesítmény (kVA) értékével kell meghatározni. Ez a teljesítmény nem lehet nagyobb a csatlakozási ponton rendelkezésre álló teljesítménynél. A szerződésben rögzített teljesítmény igénybevételét az áramszolgáltató folyamatos méréssel ellenőrzi (1/4 órás átlagteljesítmény). A mérés során a ténylegesen igénybe vett látszólagos teljesítmény (kVA), legnagyobb (1/4 órás átlag) értéke kerül megállapításra. A szerződésben rögzített teljesítmény túllépése esetén a fogyasztó pótdíjat fizet. A pótdíj mértéke a túllépés minden megkezdett kVA-jára az éves alapdíj 1/4 része. 3 Jelenleg az MSZ IEC 898:1991 szabvány. 1999/23. szám af) A nagyvasúti és közúti vontatásnál elszámolt látszólagos teljesítmény (kVA) alapja a havonkénti elszámolási időtartamban az arra alkalmas fogyasztásmérővel mért félórás átlagteljesítmény. A mérés feltételeinek kialakításáig az áramszolgáltató köteles elfogadni a vontatási fogyasztók által mért — a látszólagos teljesítmény érték meghatározáshoz szükséges — villamos adatokat. Az érintett áramszolgáltató jogosult az átadott mérési eredményeket ellenőriztetni. A vontatási fogyasztók szerződésében rögzíteni kell csatlakozási pontonként a rendelkezésre álló teljesítmény értékeket, mely értékek — egyéb megállapodás hiányában — az üzemviteli megállapodásokban közölt, a terhelés által behatárolt áramerősség értékek figyelembevételével határozhatók meg. Ezek a teljesítmény értékek azonosak az üzembiztos teljesítőképességekkel. A rendelkezésre álló teljesítmény túllépése esetén a fogyasztó pótdíjat fizet. A pótdíj mértéke a túllépés minden megkezdett kVA-jára az éves alapdíj 1/4 része. A pótdíj megfizetésével kapcsolatban e rendelet 3. §-ának

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes